ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

pentru modificare şi completarea Anexelor nr. 3 şi nr. 4 la Hotărârea Consiliului Local nr. 17/14.02.2025 privind aprobarea Studiului de oportunitate și a modalității de gestiune a serviciului transport public local, a Regulamentului, Caietului de sarcini și a contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova” si de aprobare a tarifului maxim acceptat pe călătorie aplicabil transportului public local de persoane

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei Municipiului Câmpulung Moldovenesc, primind spre analiză proiectul de hotărâre, dă următoarele referințe:

Pentru realizarea serviciului de transport public de persoane, în aplicarea prevederilor specifice, a fost lansate trei proceduri de licitație de la începutul anului. La primele două licitații nu s-a înscris nici un ofertant, procedurile fiind închise prin neatribuire. La ultima procedura de licitație cu negociere fără publicare prealabilă a unui anunț de participare din luna august s-a prezentat un ofertat dar preţul, fără TVA, inclus în propunerea financiară a depășit valoarea estimată comunicată prin anunţul de participare, iar prin urmare oferta a fost declarată neconformă.

Astfel că este necesară modificarea și completarea documentațiilor de atribuire a serviciului transport public local, respectiv a Caietului de sarcini și a Contractului de delegare a gestiunii serviciului public de transport public local de persoane prin curse regulate pe raza unităților administrativ-teritoriale membre ale Asociației de dezvoltare intercomunitară (ADI) „Eco-transport Câmpulung Moldovenesc -Sadova”.

Cele mai importante modificări prevăzute de prezenta documentație sunt următoarele:

* Urmare a creșterii cotelor TVA, modificări prețurilor de energie și a altor cheltuieli materiale, se propune modificarea valorii estimate a contractului de la **4.796.205,69 la 5.532.735,06 lei, fără TVA**.

- De asemenea s-a propus mărirea ca tariful maxim acceptat de la **4,5 la 5 lei** cu TVA/călătorie ca articol distinct în hotărâre;

- Pentru a nu fi restrictivi cu referire la propunerea tehnică a ofertanților, privind mijlocul de transport de rezerva care trebuie să îl asigure ofertanții s-a propus ca numărul de locuri să fie de minim 20 (inițial s-au solicitat 30 locuri pe scaune), iar privind igienizarea mijloacelor de transport, ofertantul trebuie să asigure spălarea și igenizarea mijloacelor de transport în conformitate cu art. 14 (2) lit. a) din Legea 92/2001 şi art. 6 lit. f) din Ord. 972/2007, urmând ca în perioada de mobilizare prevăzută în contractul cadru să fie prezentate dovada efectuării acestor cerințe (ințial s-a solicitat să deţină în proprietate sau să aibă contract de servicii cu o staţie de spălare şi igienizare autorizată, situată în Municipiul Câmpulung Moldovenesc).

- Conform prevederilor cap.2 pct .2.3 al Contractului cadru, se poate suplimenta valoare contractului, în condițiile legislației din materia achizițiilor publice, fără organizarea unei noi proceduri de atribuire, în situația în care devine necesară prelungirea de trasee, introducerea de curse suplimentare sau noi stații. Contractul se poate modifica cu maxim 10% din valoare, în conformitate cu art.14 și art.241 din Legea nr.99/2016 cu modificările și completările ulterioare, art.17 alin. (1) lit.c) și art.27 alin. (2) lit. a) din Legea nr.92/2007 cu modificările și completările ulterioare.

Prin urmare în acest caz valoarea estimată a contractului va fi cuprinsă în intervalul :

[Vmin- Vmax], respectiv [ 5.532.735,06 – 6.086.008,57 ] , unde:

- Vmin reprezintă valoarea estimată a viitorului contract și la care se va raporta evaluarea ofertelor (5.532.735,06 - lei, fără TVA)

- Vmax reprezintă valoarea estimată a viitorului contract la care s-a adăugat valoarea posibilelor suplimentări (6.086.008,57 - lei, fără TVA).

Cu precizările mai sus expuse, proiectul de hotărâre este oportun, legal și necesar.

În conformitate cu prevederile OUG 57/2019 privind Codul administrativ, cu modificările şi completările ulterioare, *Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale,* exercitând atribuţii *privind gestionarea serviciilor furnizate către cetăţeni.*

Argumentele aduse de inițiator sunt reale și pertinente.

|  |  |
| --- | --- |
| Direcția tehnică și urbanism,  Director executiv adjunct,  Istrate Luminița | Direcţia tehnică şi urbanism,  Serviciu patrimoniu,/Șef serviciu,  Niţă Luminiţa |

Compartiment transport auto și

monitorizare parcări

Șutu Daniela